Legal Document

Category: 21

Text:
23. ΝΟΜΟΣ υπ' αριθ. 214 της 29 Μαΐου/1 Ιουν. 1943 Περί εποπτείας της Σωματικής Αγωγής. Εκυρώθη και διετηρήθη εν ισχύϊ δια της υπ' αριθ. 298/1946 Πράξεως Υπουργικού Συμβουλίου. Άρθρ.1.-1.Η ανωτάτη εποπτεία της εν γένει σωματικής αγωγής και των λειτουργών αυτής, της δικαιοδοσίας του Υπουργείου Θρησκευμάτων και Εθνικής Παιδείας, ασκείται υπό του Υπουργού των Θρησκευμάτων και της Εθνικής Παιδείας δια του Διευθυντού της Σωματικής Αγωγής. 2.Δια Δ/τος του Υπουργού Θρησκευμάτων και Εθνικής Παιδείας, καθορισθήσονται λεπτομερώς τα της δικαιοδοσίας του Διευθυντού της Σωματικής Αγωγής δια την άσκησιν της ανωτάτης εποπτείας της σωματικής αγωγής. Άρθρ.2-5.-(Αναφέρονται σε θέματα αρμοδιοτήτων Επιθεωρητών, Φυσικής Αγωγής, Οργανικών θέσεων και μεταθέσεων για τα οποία ήδη ισχύουν οι διατάξεις άρθρ. 9 Νόμ. 1304/1982 (ΦΕΚ Α' 144), Τόμ. 32Α, σελ. 356 και άρθρ. 4 Π.Δ.340/1983 (ΦΕΚ Α' 120), Τόμ. 32Α, σελ. 358, 167). Άρθρ.6.-Καταργούνται τα άρθρ. 7, 8, 9 και 10 του Νόμ. 5620/1932, αι δε τυχόν υφιστάμεναι περιουσίαι των καταργουμένων δια του παρόντος Νομαρχιακών Ταμείων Εθνικής Σωματικής Αγωγής, περιέρχονται εις το Κεφάλαιον Εθνικής Σωματικής Αγωγής. Αι λεπτομέρειαι δια την εφαρμογήν του παρόντος Νόμου κανονισθήσονται δια Δ/των του Υπουργού Θρησκευμάτων και Εθνικής Παιδείας. 22 32.Η.α.22-23 Σχολική Σωματική Αγωγή